РЕГЛАМЕНТ (ЕС) № 1350/2014 НА СЪВЕТА
от 15 декември 2014 година
относно разпределянето на възможностите за риболов съгласно Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Република Мадагаскар и Европейската общност
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 43, параграф 3 от него,
като взе предвид предложението на Европейската комисия,
като има предвид, че:
(1)
На 15 ноември 2007 г. Съветът прие Регламент (ЕО) № 31/2008 относно сключването на Споразумение за партньорство в областта на рибарството между Европейската общност и Република Мадагаскар (1) (наричано по-долу „споразумението“). Действащият протокол към споразумението изтича на 31 декември 2014 г.
(2)
На 19 юни 2014 г. бе парафиран нов протокол (2) към споразумението (наричан по-долу „протоколът“). Протоколът предоставя на корабите на Съюза възможности за риболов в риболовната зона, която е под юрисдикцията на Република Мадагаскар.
(3)
На 15 декември 2014 г. Съветът прие Решение 2014/929/ЕС (3) относно подписването и временното прилагане на протокола.
(4)
Следва да бъде определен методът за разпределяне на възможностите за риболов между държавите членки за срока на прилагане на протокола.
(5)
В съответствие с член 10, параграф 1 от Регламент (ЕО) № 1006/2008 на Съвета (4), ако се установи, че възможностите за риболов, предоставени на Съюза по силата на протокола, не са използвани напълно, Комисията уведомява за това засегнатите държави членки. Липсата на отговор в рамките на срока, който ще определи Съветът, се счита за потвърждение, че корабите на съответната държава членка не използват напълно възможностите си за риболов през съответния период. Посоченият срок следва да бъде определен от Съвета.
(6)
С цел да се осигури непрекъснатост на риболовните дейности на корабите на Съюза, в член 15 от протокола се предвижда възможността за временното му прилагане от всяка от страните, считано от датата на неговото подписване и най-рано от 1 януари 2015 г.
(7)
Настоящият регламент следва да се прилага от датата на подписване на протокола и най-рано от 1 януари 2015 г.,
ПРИЕ НАСТОЯЩИЯ РЕГЛАМЕНТ:
Член 1
1. Възможностите за риболов, определени с протокола се разпределят между държавите членки, както следва:
а)
кораби за улов на риба тон:
Испания:
20 кораба
Франция:
19 кораба
Италия:
1 кораб
б)
кораби с повърхностни парагади с тонаж над 100 БТ:
Испания:
18 кораба
Франция:
9 кораба
Португалия:
5 кораба
в)
кораби с повърхностни парагади с тонаж под или равен на 100 БТ:
Франция:
22 кораба
2. Ограничението за улов на акули заедно с рибата тон и подобните видове, което е определено в приложението към протокола за корабите с повърхностни парагади на Съюза, се разпределя между държавите членки, както следва:
Испания:
207 тона
Франция:
34 тона
Португалия:
9 тона
3. Регламент (ЕО) № 1006/2008 се прилага, без да се засяга споразумението.
4. Ако заявленията за разрешения за риболов от посочените в параграф 1 държави членки не изчерпват всички възможности за риболов, определени в протокола, Комисията разглежда заявления за разрешения за риболов от всяка друга държава членка в съответствие с член 10 от Регламент (ЕО) № 1006/2008.
5. Посоченият в член 10, параграф 1 от Регламент (ЕО) № 1006/2008 срок, в който държавите членки трябва да потвърдят, че не използват напълно предоставените съгласно протокола възможности за риболов, се определя на десет работни дни, считано от датата, на която Комисията ги информира, че възможностите за риболов не са изчерпани.
Член 2
Настоящият регламент влиза в сила в деня след деня на публикуването му в Официален вестник на Европейския съюз.
Той се прилага от датата на подписване на протокола и най-рано от 1 януари 2015 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 15 декември 2014 година.